1. melléklet

**FELHÍVÁS**

Jászfényszaru Város Önkormányzata az önkormányzat tulajdonában lévő lakások bérletéről, a lakbérek mértékéről szóló 24/2011. (XII.15.) önkormányzati rendelet (a továbbiakban: Lakásrendelet) alapján bérleti ajánlatot tesz közzé az 5126 Jászfényszaru, Dózsa György út 26. szám alatti bérlakásra.

**I. Bérbeadás módja:**

A lakást a pályázat elnyerésének jogcímén lehet bérbe adni. A pályázat elbírálásakor figyelembe vehető szempontokat a Lakásrendelet, valamint Jászfényszaru Város Képviselő-testülete határozza meg. A Lakásrendelet szerinti feltételeket a Jászfényszarui Közös Önkormányzati Hivatal előzetesen megvizsgálja. A Kiíró fenntartja a jogot, hogy felhívását az ajánlattételi véghatáridőig visszavonja, nem hirdet nyertes ajánlattevőt, illetve a nyertes ajánlattevővel a szerződéskötést megtagadja.

**II. A pályázat benyújtásának szabályai:**

A pályázatot az erre a célra rendszeresített formanyomtatványon kell benyújtani. A formanyomtatvány térítésmentesen átvehető a Jászfényszarui Közös Önkormányzati Hivatalban, az Anyakönyvi Irodában (5126 Jászfényszaru, Szabadság tér 1.) hivatali ügyfélfogadási időben, illetve letölthető a www.jaszfenyszaru.hu honlapról.

A pályázat benyújtásának határideje: 2019. augusztus 15.

**III. A pályázat elbírálása, egyebek:**

A beérkezett pályázatok elbírálására Jászfényszaru Város Képviselő-testülete jogosult. Az elbírálás határnapja 2019. szeptember 15. A lakás birtokba vételének időpontja az elbírálást követő 30 napon belül (leghamarabb 2019. október 1.) megegyezés szerint történik. A bérleti jogviszony időtartama a Képviselő-testület döntése alapján legfeljebb öt év.

A lakás alapadatai:

**1. Dózsa György út 26.:**

hasznos alapterülete: 120 m2,

komfortfokozata: összkomfortos,

szobák száma: 3,

bérbeadás módja: piaci,

lakbér mértéke: 709,- ft/m2.

A meghirdetett lakással kapcsolatban bővebb tájékoztatás Jászfényszaru Város Önkormányzata Gazdasági Műszaki Ellátó és Szolgáltató Szervezeténél hétköznapokon 7-15 óra között (5126 Jászfényszaru, Szabadság tér 1; tel.: Fekete Károly: 30/429-3673, Hornyák Péter: 70/605-0959) kérhető.

A pályázati eljárással kapcsolatban bővebb tájékoztatás a Jászfényszarui Közös Önkormányzati Hivatal Anyakönyvi Irodájában (5126 Jászfényszaru, Szabadság tér 1; tel.: 57/520-121) kérhető.

**IV. Pályázat elbírálásánál előnyt jelent:**

* Aki a leghosszabb időre (legtöbb hónapra) járó lakbér egy összegben történő megfizetését vállalják és a szerződéskötéssel egyidejűleg megfizetik,
* A magasabb mértékű óvadék megfizetésére ajánlatot tevők,
* Azok a pályázók, akik lakás elő takarékossági szerződéssel rendelkeznek,
* Fiatal pályázó (egy, vagy mindkét fél 35 éven aluli),
* Jászfényszarun munkahellyel rendelkezők,
* fiatalkorú gyermekkel költözők,
* magasabb egy főre jutó jövedelemmel rendelkeznek,
* magasabb végzettséggel/szakképesítéssel rendelkezők (legalább középfokú).

Jászfényszaru, 2019. július 12.

 **Győriné dr. Czeglédi Márta**

 polgármester